ai4bharat/Pralekha huggingface dataset:
மனித வள மேம்பாட்டு அமைச்சகம்
மத்திய அரசின் தேசிய கல்வி உதவித் தொகைத் திட்டத்திற்கு விண்ணப்பிக்க கடைசி தேதி நவம்பர் 15
2022-23ஆம் ஆண்டிற்கான மத்திய அரசின் தேசிய கல்வி உதவித்தொகைத் திட்டத்திற்கு  விண்ணப்பிக்க நவம்பர் 15, 2022 கடைசி தேதி ஆகும். இந்தத் திட்டத்தின் கீழ் தகுதி வாய்ந்த பொருளாதார ரீதியில் பின் தங்கிய மாணவர்களிடையே 8-ஆம் வகுப்பிற்கு பிறகு ஏற்படும் கல்வி இடைநிற்றலைத் தடுத்து, உயர்நிலைக் கல்வியை அவர்கள் தொடர்வதை ஊக்குவிப்பதற்காக உதவித்தொகை வழங்கப்படுகிறது. ஒவ்வொரு ஆண்டும் ஒன்பதாம் வகுப்பு பயிலும் தேர்வு செய்யப்பட்ட மாணவர்களுக்கு ஒரு லட்சம் உதவித்தொகைகள் புதிதாக வழங்கப்படுவதோடு, மாநில அரசு, அரசு உதவி பெறும் மற்றும் உள்ளாட்சி பள்ளிகளில் பயிலும் மாணவர்களுக்கு 10 முதல் 12-ஆம் வகுப்பு வரை உதவித்தொகை மேலும் தொடர்ந்து புதுப்பிக்கப்படுகிறது. இவ்வாறு ஆண்டிற்கு ரூ. 12000 உதவித் தொகையாக வழங்கப்படுகிறது.
மாணவர்களுக்கு கல்வி உதவித்தொகை வழங்கும் திட்டங்களின் ஒற்றை நிறுத்த தளமான தேசிய கல்வி உதவித்தொகை தளத்தில்  இந்த உதவித்தொகை இடம்பெற்றுள்ளது. முற்றிலும் மத்திய அரசின் நிதி உதவியோடு அமல்படுத்தப்படும் இந்தத் திட்டத்தின் கீழ் தேர்ந்தெடுக்கப்பட்ட மாணவர்களுக்கு அவர்களது வங்கிக் கணக்கில் கல்வி உதவித்தொகை நேரடியாக பரிமாற்றம் செய்யப்படுகிறது.
அனைத்து ஆதாரங்களிலிருந்தும் பெற்றோரின் ஆண்டு வருமானம் ரூ. 3,50,000க்கு மிகாமல் உள்ள மாணவர்கள் இந்த உதவித் தொகையைப் பெற தகுதி பெறுகிறார்கள். இந்த உதவித் தொகையை வழங்குவதற்காக நடத்தப்படும் தகுதித் தேர்வில் 7-ஆம் வகுப்பில் 55% மதிப்பெண்களுக்குக் குறையாமல்  மாணவர்கள் பெற்றிருக்க வேண்டும்.
உள்துறை அமைச்சகம்
1947ல் ஏற்பட்ட பிரிவினை கொடுமையால் பாதிக்கப்பட்ட லட்சக்கணக்கான மக்களுக்கு பிரிவினை கொடுமை நினைவு தினத்தில் மத்திய உள்துறை அமைச்சர் திரு அமித் ஷா மரியாதை
பிரிவினை கொடுமை நினைவு தினத்தில், 1947ல் பிரிவினையால் பாதிக்கப்பட்ட லட்சக்கணக்கான மக்களுக்கு மத்திய உள்துறை மற்றும் கூட்டுறவு துறை அமைச்சர் திரு அமித் ஷா,மரியாதை செலுத்தியுள்ளார்.
திரு அமித் ஷா வெளியிட்டுள்ள டுவிட்டர் பதிவில், "1947ல் நடந்த நாட்டின் பிரிவினையால் ஏற்பட்ட இந்திய வரலாற்றின் மனிதாபிமானமற்ற அத்தியாயத்தை என்றும் மறக்க முடியாது. பிரிவினையின் வன்முறை மற்றும் வெறுப்பு லட்சக்கணக்கான உயிர்களைக் கொன்றதுடன், எண்ணற்ற மக்கள் இடம்பெயரக் காரணமானது. பிரிவினையின் கொடூர நினைவு தினமான இன்று, பிரிவினையால் பாதிக்கப்பட்ட லட்சக்கணக்கான மக்களுக்கு தலைவணங்குகிறேன்.
பிரிவினையின் போது மக்கள் அனுபவித்த சித்திரவதைகள் மற்றும் வலிகளை நாட்டின் இளம் தலைமுறையினருக்கு நினைவூட்டுவதாகவும், நாட்டில் எப்போதும் அமைதி மற்றும் நல்லிணக்கத்தை பேணுவதற்கு நாட்டு மக்களை ஊக்குவிக்கவும் இந்த நினைவு தினம் அமையும்" என்றும் கூறியுள்ளார்.
மத்திய அமைச்சரவை
இந்தியாவுக்கும் கிரீஸ் நாட்டிற்கும் இடையே விமான சேவைகளுக்கான ஒப்பந்தத்துக்கு மத்திய அமைச்சரவை ஒப்புதல்
இந்தியாவுக்கும் கிரீஸ் நாட்டிற்க்கும் இடையே விமான சேவைகளுக்கான ஒப்பந்தத்துக்கு பிரதமர் திரு நரேந்தி மோடி தலைமையிலான மத்திய அமைச்சரவை ஒப்புதல் அளித்தது.
இரு நாடுகளுக்கும் இடையே அதிகமான வர்த்தகம், முதலீடு, சுற்றுலா, பண்பாட்டுப் பரிவர்த்தனை ஆகியவற்றை அதிகரிக்கும் திறன் இந்த ஒப்பந்தத்திற்கு உள்ளது. மேலும் சிவில் விமானப் போக்குவரத்து துறையில் ஏற்பட்டு மேம்பாடுகளுக்கு ஏற்றவாறு இந்த ஒப்பந்தம் அமைந்துள்ளது. இரு நாடுகளைச் சேர்ந்த விமான நிறுவனங்களுக்கு வர்த்தக வாய்ப்புக்கைளை வழங்கும் அதே சமயம் கூடுதலான தடையற்ற விமான போக்குவரத்து இணைப்புக்கு உகந்த சூழ்நிலையை இது அமைத்து தரும். விமானப் போக்குவரத்தில் கூடுதல் பாதுகாப்பினை உறுதி செய்யவும் இது வழி வகை செய்யும்.
இந்த விமானச் சேவைகள் உடன்பாட்டின் முக்கிய அம்சங்கள் வருமாறு
- இரண்டு நாடுகளும் ஒன்று அல்லது அதற்கு மேற்பட்ட விமான நிறுவனங்களை இந்த சேவைகளுக்கு பயன்படுத்திக் கொள்ளலாம்.
- நியமிக்கப்பட்ட விமான நிறுவனங்கள் விமான சேவைகளை மேம்படுத்தவும் விற்பனை செய்யவும் இந்த நாடுகளின் பகுதிகளில் அலுவலகங்களை அமைத்து செயல்பட உரிமை பெறும்.
- நியமிக்கப்பட்ட விமான நிறுவனங்கள் குறிப்பிட்ட விமானப் பாதைகளில் நியாயமான சம வாய்ப்பு அடிப்படையில் ஒப்புக் கொண்ட சேவைகளை நடத்துவதற்கு உரிமை பெறும்.
- ஒப்பந்தம் செய்து கொண்ட தரப்புகளின் நியமிக்கப்பட்ட விமான நிறுவனம் அதே தரப்பைச் சார்ந்த அல்லது அடுத்த தரப்பைச் சார்ந்த நியமிக்கப்பட்ட விமான நிறுவனங்களுடன் ஒத்துழைப்பு மற்றும் விற்பனை ஏற்பாடுகளை செய்து கொள்ளலாம். மூன்றாவது நாடுகளிலும் இத்தகைய ஏற்பாடுகளை அவை செய்து கொள்ளலாம்.
- வழித்தடங்கள் பட்டியலின் படி இந்திய விமான நிறுவனங்கள் ஏதென்ஸ், தெசாலோனிகி, ஹிராகிலியான் மற்றும் பின்னர் குறிப்பிடப்படும் மூன்று இடங்கள் ஆகியவற்றுக்கு இந்தியாவிலிருந்து விமான சேவைகளை நடத்தலாம். அதே போல ஹெல்லெனிக் குடியரசான கிரீசிலிருந்து இந்தியாவின் புதுதில்லி, மும்பை, பெங்களூரு, கொல்கத்தா, ஐதராபாத், சென்னை ஆகிய பெரு நகரங்களுக்கு நேரடி விமானப் போக்குவரத்துச் சேவையை ஏற்படுத்திக் கொள்ளலாம். வழித்தடங்களின் இடையில் எந்த இடமும், சென்றடையும் இடத்துக்கு அப்பால் உள்ள எந்த இடமும் இந்தியா மற்றும் கிரீஸ் நாடுகளின் நியமிக்கப்பட்ட விமான நிறுவனங்களின் சேவையின் கீழ் கொண்டுவரப்படலாம்.
தற்போதைய நிலையில் இந்தியாவுக்கும் கிரீசுக்கும் இடையே எவ்வித விமான சேவை ஒப்பந்தமும் இல்லை. இரு நாடுகளின் குழுக்களும் புதுதில்லியில் 2016 செப்டம்பர் 6,7 தேதிகளில் சந்தித்து விமான சேவைகள் ஒப்பந்தத்துக்கான வாசகங்களை இறுதி செய்தன. இந்த ஒப்பந்தம் சர்வதேச சிவில் விமானப் போக்குவரத்து அமைப்புகள் ஏற்றுக் கொண்டுள்ள அடிப்படையிலேயே அமைந்துள்ளது. அதே சமயம் சிவில் விமானப் போக்குவரத்து துறையிள் நவீன மேம்பாடுகளையும் கருத்தில் கொண்டு ஒப்பந்தம் அமைக்கப்பட்டுள்ளது. இரு நாடுகளிடையே விமானப் போக்குவரத்து தொடர்பை மேம்படுத்துவதை நோக்கமாக கொண்டது இந்த ஒப்பந்தம்.
பிரதமர் அலுவலகம்
அமெரிக்க அதிபர் டொனால்டு டிரம்புடன் பிரதமர் பேச்சு
அமெரிக்க அதிபர் மேதகு டொனால்டு டிரம்பை பிரதமர் திரு. நரேந்திர மோடி தொலைபேசியில் தொடர்பு கொண்டு அவருக்கு புத்தாண்டு வாழ்த்துகளைத் தெரிவித்துக் கொண்டார்.
இந்த புத்தாண்டில் அதிபர் டிரம்ப், அவரது குடும்பத்தினர், அமெரிக்க மக்கள் ஆகியோருக்கு நல்ல ஆரோக்கியம், வளம் மற்றும் வெற்றி கிட்டட்டும் என்று பிரதமர் வாழ்த்து தெரிவித்தார்.
நம்பிக்கை, பரஸ்பர மரியாதை மற்றும் புரிந்துணர்வு ஆகியவற்றின் அடிப்படையில், இந்தியா – அமெரிக்கா உறவுகள் மென்மேலும் வலுவடையும் வகையில் வளர்ந்து வருவதாகப் பிரதமர் குறிப்பிட்டார். சென்ற ஆண்டு இரு நாடுகளுக்கும் இடையே பாதுகாப்பு, முக்கியத்துவம் வாய்ந்த உறவுகளை வலுப்படுத்துவதில் குறிப்பிடத்தக்க முன்னேற்றம் ஏற்பட்டுள்ளதாக பிரதமர் சுட்டிக்காட்டினார். இருதரப்பு நலன் சார்ந்த அனைத்துத் துறைகளிலும் ஒத்துழைப்பை வலுப்படுத்தும் வகையில் அதிபர் டிரம்புடன் தொடர்ந்து பணியாற்ற விரும்புவதாகப் பிரதமர் கூறினார்.
இந்தப் புத்தாண்டில் இந்திய மக்களுக்கு வளமும், வளர்ச்சியும் ஏற்படட்டும் என்று அதிபர் டிரம்ப் வாழ்த்து தெரிவித்தார். கடந்த சில ஆண்டுகளில் இருதரப்பு உறவுகளில் ஏற்பட்டுள்ள சாதனைகள் குறித்து அவர் திருப்தி தெரிவித்தார். இருதரப்பு ஒத்துழைப்பை மேலும் வலுப்படுத்த தாம் தயாராக இருப்பதாகவும் அதிபர் வலியுறுத்திக் கூறினார்.
நீர்வளத் துறை அமைச்சகம்
நீடித்த நீர் மேலாண்மை தொடர்பான முதலாவது சர்வதேச மாநாடு மொஹாலியில் நாளை தொடங்குகிறது
மத்திய நீர்வளம், நதிகள் மேம்பாடு, கங்கை புனரமைப்புத் துறை ஆதரவுடன், பக்ரா பியாஸ் மேலாண்மை வாரியம், மொஹாலியில் உள்ள இந்திய வணிகவியல் பள்ளி வளாகத்தில் 2018 டிசம்பர் 10-11 முதலாவது சர்வதேச மாநாட்டிற்கு ஏற்பாடு செய்துள்ளது. ‘நீடித்த நீர் மேலாண்மை’ என்பதே இந்த மாநாட்டின் மையக்கருத்தாகும். ஒருங்கிணைந்த, நீடித்த வளர்ச்சி மற்றும் நீர்வள மேலாண்மையை மேம்படுத்துவதே இந்த மாநாட்டின் முக்கிய நோக்கமாகும்.
10.12.2018 அன்று நடைபெறவுள்ள மாநாட்டின் தொடக்க நிகழ்ச்சியில் ஹிமாச்சலப் பிரதேச ஆளுநர் ஆச்சாரியா தேவ்விரத், சிறப்பு விருந்தினராகப் பங்கேற்கவுள்ளார். மத்திய நீர்வளம், நதிகள் மேம்பாடு மற்றும் கங்கை புனரமைப்புத் துறை செயலாளர் திரு. யூ.பி.சிங், கௌரவ விருந்தினராகக் கலந்து கொள்கிறார்.
இந்தியா மற்றும் ஆஸ்திரேலியா, இங்கிலாந்து, அமெரிக்கா, ஸ்பெயின், நெதர்லாந்து, கொரியா, கனடா, ஜெர்மனி, இலங்கை உள்ளிட்ட நாடுகளின் பிரசித்தி பெற்ற நிறுவனங்களைச் சேர்ந்த ஏராளமான நிபுணர்களும், பிரதிநிதிகளும் இந்த மாநாட்டில் பங்கேற்று, நீர்வளங்களுக்கான நீடித்த மேம்பாடு தொடர்பான அதிநவீன தொழில்நுட்பம் மற்றும் அதன் பயன்பாடு குறித்த தங்களது அனுபவங்கள் மற்றும் நிபுணத்துவத்தை பகிர்ந்துகொள்ள உள்ளனர்.
கூடுதல் விவரங்களுக்கு www.pib.nic.in என்ற இணையதளத்தை பார்க்கவும்.
பிரதமர் அலுவலகம்
இந்தியா – ஜெர்மனி அரசுகளுக்கு இடையிலான 6-வது பேச்சுவார்த்தையின் தொடக்க அமர்வுக்கு பிரதமர் கூட்டாக தலைமை வகித்தார்
இந்தியா – ஜெர்மனி அரசுகளுக்கு இடையிலான 6-வது பேச்சுவார்த்தையின் தொடக்க அமர்வுக்கு பிரதமர் திரு நரேந்திர மோடி, ஜெர்மனி பிரதமர் திரு ஒலாப் ஸ்கால்சுடன் கூட்டாக தலைமை வகித்தார்
இருதலைவர்களும் தங்களது தொடக்க உரையில், இருதரப்பு நட்புறவின் முக்கிய அம்சங்கள் மற்றும் பிராந்திய மற்றும் சர்வதேச விவகாரங்கள் குறித்த பகிர்ந்து கொள்ளப்பட்ட தோற்றம் குறித்தும் எடுத்துரைத்தனர். இந்தியா – ஜெர்மனி இடையிலான ஒத்துழைப்பு, சிக்கலான உலகில் வெற்றிக்கு ஒரு உதாரணம் என்று பிரதமர் குறிப்பிட்டார். இந்தியாவின், தற்சார்பு இந்தியா இயக்கத்தில் ஜெர்மன் பங்கு பெற வேண்டும் எனவும் அவர் அழைப்பு விடுத்தார்.
இந்தக் கூட்டத்தில் பங்கேற்ற இருநாடுகளையும் சேர்ந்த அமைச்சர்கள் மற்றும் அதிகாரிகள், இருநாட்டு அரசிகள் அளவிலான கூட்டத்தின் பல்வேறு அம்சங்கள் குறித்து தாங்கள் பங்கேற்ற கூட்டம் குறித்த விவரத்தை எடுத்துரைத்தனர்:
- வெளியுறவு மற்றும் பாதுகாப்பு
- பொருளாதாரம், நிதிக் கொள்கை, அறிவியல் மற்றும் சமூக பரிமாற்றம்
- பருவநிலை, சுற்றுச்சூழல், நீடித்த வளர்ச்சி மற்றும் எரிசக்தி
இந்திய தரப்பில், நிதியமைச்சர் திருமதி நிர்மலா சீதாராமன், வெளியுறவுத்துறை அமைச்சர் டாக்டர் எஸ் ஜெய்சங்கர், அறிவியல் & தொழில்நுட்பம் மற்றும் புவிஅறிவியல் துறை இணை அமைச்சர்  டாக்டர் ஜிதேந்திர சிங், டிபிஐஐடி செயலாளர் திரு அனுராக் ஜெயின் உள்ளிட்டோர் தத்தமது துறை குறித்து எடுத்துரைத்தனர்.
பசுமை மற்றும் நீடித்த வளர்ச்சிக்கான ஒத்துழைப்பு ஏற்படுத்துவது குறித்த கூட்டுப் பிரகடனத்தில் பிரதமரும் ஜெர்மன் பிரதமர் ஸ்கால்சும் கையெழுத்திட்டதுடன், தொடக்க நிகழ்ச்சி நிறைவடைந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1822118
--------
(
எரிசக்தி அமைச்சகம்
இந்தியா எங்கும் 10 லட்சம் அதிநவீன மின்சார மீட்டர்கள் பொருத்தப்பட்டிருப்பதாக மத்திய மின்சாரத் துறை இணையமைச்சர் திரு. ஆர்.கே.சிங் அறிவிப்பு
இந்திய அரசின் அதிநவீன மின்சார மீட்டர் தேசிய திட்டத்தின் கீ்ழ் 10 லட்சம் அதிநவீன மின்சார மீட்டர்கள் நாடெங்கும் வெற்றிகரமாக பொருத்தப்பட்டிருப்பதாக மத்திய மின்சாரம் , புதிய மற்றும் புதுப்பிக்கத்தக்க எரிசக்தித் துறை இணையமைச்சர் திரு.ஆர்.கே.சிங் அறிவித்துள்ளார். இந்த அதிநவீன மீட்டர்கள் மின்சார விநியோக அமைப்பில் சிக்கனத்தை கொண்டு வந்து சேவை நிலைமையை உயர்த்தியுள்ளன. இந்த திட்டத்தை மத்திய அரசின் கூட்டுத் துறை நிறுவனமான மின்சார சிக்கன சேவைகள் லிமிடெட்  அமல்படுத்தி வருகிறது.
இஇஎஸ்எல் நிறுவனத்தின் 10 ஆண்டு சேவைகள் நிறைவை குறிப்பதற்கென தில்லியில் இன்று  நடைபெற்ற நிகழ்ச்சியில் கலந்து கொண்ட அமைச்சர், விவசாய மின் கட்டமைப்புடன் இணைக்கும் வகையில் பரவலாக்கப்பட்ட சூரிய சக்தி மின் உற்பத்தி 100 மெகாவாட் அளவுக்கு தொடங்கப்படும் என்று அறிவித்தார்.
அதிநவீன மின் மீட்டர் தேசிய திட்டம், தேசிய மின் கடத்துதிட்டம் ஆகியவற்றை கண்காணிப்பதற்கான கருவிகளையும் அமைச்சர் தொடங்கி வைத்தார். திட்டங்களின் அமலாக்க நிலைமையையும், அவற்றின் தாக்கத்தையும் வெளிப்படையாக கண்காணிப்பதற்கான கருவிகளையும் அவர் தொடங்கி வைத்தார்.
இஇஎஸ்எல் நிறுவனம் 12 மாத காலத்தில் 10.6 மில்லியன் தெருவிளக்குகளை மாற்றியமைத்தது என்றும், இதனையடுத்து 36 கோடி எல்இடி பல்ப்புகள் நேரடியாகவும், 80 கோடி எல்இடி பல்ப்புகள் வர்த்தக அமைப்புகள் மூலமும் விநியோகிக்கப்பட்டுள்ளன என்றும், இதனால் 80 மில்லியன் டன் கரியமில வாயு வெளியேற்றம் தவிர்க்கப்பட்டுள்ளது என்றும் கூறினார்.
இஇஎஸ்எல் நிறுவனம் ‘கட்டிடங்கள் மின்சார சிக்கனத் திட்டத்தி்ன்' கீழ் ரயில் நிலையங்கள், விமான நிலையங்கள் உள்ளிட்ட 10,344 கட்டிடங்களில் திட்டங்களை நிறைவேற்றி உள்ளது. மின்னேற்றும் கட்டமைப்பு வசதிகளை அதிகரிக்கும் வகையில் இந்த நிறுவனம் சென்னை, ஜதராபாத், நொய்டா, அகமதாபாத், ஜெய்ப்பூர் நகரங்களில் நகர்ப்புற உள்ளாட்சி அமைப்புகளுடன் ஒத்துழைத்து வருகிறது. நாட்டின் இதர நகரங்களிலும் இத்தகைய நடவடிக்கை குறித்து பேச்சுவார்த்தைகள் நடைபெற்று வருகின்றன.
இஇஎஸ்எல் நிறுவனம் அமல்படுத்தி வரும் திட்டங்கள் காரணமாக மொத்தம் 58 பில்லியன் கிலோவாட் மின்சாரம் சேமிக்கப்பட்டிருப்பதாகவும், இவற்றையடுத்து உலகெங்கிலும் வெளியிடப்படும் பசுமை வாயு அளவில் 46 மில்லியன் டன் குறைக்கப்பட்டுள்ளதாக அமைச்சர் தெரிவித்தார்.
கடந்த 10 ஆண்டுகளில் இஇஎஸ்எல் நிறுவனம் அரசு முகமைகள், உற்பத்தியாளர்கள், புதுமைப்படைப்பாளர்கள், பல்முனை முகமைகள், கல்வி நிறுவனங்கள், ஆராய்ச்சி மேம்பாட்டு அமைப்புகள், சேவை நிறுவனங்கள் போன்ற பல்வேறு அமைப்புகளுடன் ஒத்துழைத்து தேசிய பொருளாதாரத்தின் பல்வேறு துறைகளில் மின்சார சிக்கனத்தை மேம்படுத்தி வருகிறது.
தனது மானியங்கள் அற்ற, மூலதன செலவினம் இல்லாத, செலுத்தும் போதே சேமியுங்கள் என்பது போன்ற புதிய வர்த்தக நடைமுறைகள் மூலம் இஇஎஸ்எல் நிறுவனம் சந்தைப் புதுமைகளை உருவாக்குவதை நோக்கமாக கொண்டுள்ளது. இந்த சந்தை மாற்றத்துடன் கூடிய வர்த்தக நடைமுறையை இஇஎஸ்எல் நிறுவனம் இங்கிலாந்து, மத்திய கிழக்கு, தெற்காசியா, தென்கிழக்கு ஆசியா ஆகியவற்றுக்கும் கொண்டு சென்றுள்ளது
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  கொவிட்-19 தடுப்பூசி டோஸ்கள் மத்திய அரசு மூலம் இலவசமாகவும், மாநிலங்களின் நேரடி கொள்முதல் மூலமாகவும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 10.54 கோடிக்கும் மேற்பட்ட  தடுப்பூசி டோஸ்கள் இருப்பில் உள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1839987
சிறப்பு சேவைகள் மற்றும் கட்டுரைகள்
தமிழ்நாட்டில் உள்ள அரசு பல்கலைக்கழகங்களின் துணைவேந்தர்கள் கூட்டத்தை தமிழக ஆளுநர் திரு ஆர் என் ரவி நடத்தினார்
அரசு பல்கலைக்கழகங்களின் துணைவேந்தர்கள் உடனான தமது முதல் கூட்டத்தை தமிழ்நாடு ஆளுநர் திரு ஆர் என் ரவி சென்னையில் உள்ள ஆளுநர் மாளிகையில் இன்று  நடத்தினார்.
அரசு பல்கலைக்கழகங்கள் மற்றும் அவற்றின் சாதனைகள் குறித்து துணைவேந்தர்கள் வழங்கிய பவர்பாயின்ட் விளக்கக்காட்சிகளை அவற்றின் வேந்தரான ஆளுநர் கண்டார். அரசு பல்கலைக்கழங்களின் நிலை குறித்தும் நிதி உள்ளிட்டவற்றை வழங்கி மாநில அரசு அவற்றுக்கு எவ்வாறு உதவுகிறது என்பது குறித்தும் மாநில அரசின் மூத்த செயலாளர்கள் ஆளுநரிடம் எடுத்துரைத்தனர்.
கூட்டத்தில் உரையாற்றிய ஆளுநர், 20 அரசு பல்கலைக்கழகங்களை கொண்டிருப்பதற்காக தமிழ்நாட்டை பாராட்டினார். மாநிலத்தில் மாணவர் சேர்க்கை விகிதம் சிறந்த முறையில் இருப்பதற்காகவும் அவர் பாராட்டு தெரிவித்தார். மாநிலத்தின் உயர்கல்வி விரிவடைந்திருக்கும் நிலையில், சிறப்பான கல்வி மற்றும் தரமான ஆராய்ச்சி மீது கவனம் செலுத்துமாறு துணைவேந்தர்களை ஆளுநர் கேட்டுக்கொண்டார். வலிமைகளை மேம்படுத்தவும், பலவீனங்களை சரி செய்யவும் தங்களது பல்கலைக்கழகங்களின் வலிமைகள் மற்றும் பலவீனங்கள் குறித்த நேர்மையான மதிப்பீட்டை செய்யுமாறு துணைவேந்தர்களுக்கு அவர் ஆலோசனை தெரிவித்தார். தரமான ஆராய்ச்சிகள் நடைபெற்று அவை பிரபல சஞ்சிகைகளில் வெளியாக வேண்டும் என்ற தேவையை அவர் வலியுறுத்தினார்.
பல்கலைக்கழகங்கள் கற்பித்தல் மூலம் அறிவை பரப்புகின்றன என்றும் ஆராய்ச்சியின் மூலம் அறிவை உருவாக்குகின்றன என்றும் கூறிய ஆளுநர், உயர் கல்வியின் தரத்தை உறுதி செய்வதற்காக அறிவு உருவாக்கத்தில் தொடர் மேம்பாடு இருக்க வேண்டியதன் அவசியத்தை வலியுறுத்தினார். ஆசிரியர்களை தேர்வு செய்வதில் தரத்தை உறுதி செய்யுமாறு துணைவேந்தர்கள் ஆளுநர் அறிவுறுத்தினார்.
குறிப்பாக நிதி சவால்களை எதிர்கொள்வதற்கு தமிழக அரசு பல்கலைக்கழகங்களுக்கு உதவுவது குறித்து பாராட்டு தெரிவித்த ஆளுநர், கல்வி மற்றும் ஆராய்ச்சியின் தரத்தை மேம்படுத்துமாறு பல்கலைக்கழகங்களை அறிவுறுத்த அரசை கேட்டுக் கொண்டார்.
அனைத்து துணைவேந்தர்கள், பதிவாளர்கள் மற்றும் மாநில அரசின் மூத்த செயலாளர்கள் கூட்டத்தில் கலந்துகொண்டனர். ஆளுநரின் செயலாளர் திரு ஆனந்த்ராவ் வி பட்டீல் கூட்டத்தில் கலந்துகொண்டவர்களை வரவேற்றார். ஆளுநரின் துணை செயலாளர்  திரு சி முத்துக்குமரன் நன்றி தெரிவித்தார்.
மேற்கண்ட தகவல்கள், ஆளுநர் மாளிகை வெளியிட்ட செய்திக்குறிப்பில் தெரிவிக்கப்பட்டுள்ளன.
பிரதமர் அலுவலகம்
உலக இளைஞர் திறன் நாள் நிகழ்வில் பிரதமர் உரையாற்றவுள்ளார்
நாளை நடைபெறவிருக்கும் உலக இளைஞர் திறன் நாள் நிகழ்வில் பிரதமர் திரு.நரேந்திர மோடி காணொலிக்காட்சி வாயிலாக உரையாற்றவுள்ளார். திறன் இந்தியா இயக்கம் துவக்கப்பட்டு ஐந்து ஆண்டுகள் நிறைவு பெறுவதையொட்டி இந்த நிகழ்வுக்கு ஏற்பாடு செய்யப்பட்டுள்ளது. மத்திய திறன் வளர்ச்சி மற்றும் தொழில் முனைவு அமைச்சகம் “டிஜிட்டல் கான்கிளேவ்” என்ற இந்த நிகழ்வுக்கு ஏற்பாடு செய்துள்ளது.
பின்புலம்
நமது நாட்டு இளைஞர்களுக்கு அவர்களது பணியிடங்களில் வேலைத் திறன்களையும், உற்பத்தித் திறன்களையும் அதிகரிப்பதற்காக இளைஞர்களுக்கு அதிகாரமளிக்கும் வகையில், மத்திய அரசு திறன் இந்தியா திட்டத்தை முன்னெடுத்தது. தேசிய திறன் தகுதி கட்டமைப்பின் கீழ் தொழில் துறையும், மத்திய அரசும் அங்கீகரித்துள்ள தர நிலைகளுக்கு இசைவாக பல்வேறு துறை சார்ந்த படிப்புகளை திறன் இந்தியா வழங்குகிறது. இந்தப் படிப்புகள், இளைஞர்கள் பணியை திறம்பட செய்வதற்கான பயிற்சியில் கவனம் செலுத்துவதால் அவர்களின் தொழில்நுட்ப வல்லமை மேம்படுகிறது, இதனால் அவர்கள் பணியில் சேர்ந்த முதல் நாளே திறம்பட பணியாற்ற முடிவதால், அந்த நிறுவனங்கள் இளைஞர்களின் பயிற்சிக்கென முதலீடு செய்ய வேண்டிய அவசியம் இல்லாமல் போகிறது.
பாதுகாப்பு அமைச்சகம்
மிஷன் சாகர் – 10 மே 2020
உலக அளவிலான பெரும் தொற்றான கோவிட்-19 நோய் காலத்தில் மற்றவர்களுக்கு உதவி செய்கின்ற இந்திய அரசின் முயற்சிகளின் ஒரு பகுதியாக, இந்தியக் கடற்படைக்கு சொந்தமான கேசரி என்ற கப்பல், மாலத்தீவு, மொரீஷியஸ், செஷல்ஸ், மடகாஸ்கர் காமராஸ் ஆகிய நாடுகளுக்கு உணவுப்பொருள்கள், ஹைட்ரோகுளோரிக்வின் மாத்திரைகள் உட்பட, கோவிட்-19 தொடர்பான மருந்துகள், சிறப்பு ஆயுர்வேத மருந்துகள் மற்றும் மருத்துவ உதவிக் குழுக்களுடன் 2020, மே10 அன்று புறப்பட்டுச் சென்றது. மிஷன் சாகர் என்று பெயரிடப்பட்டுள்ள இந்த உதவித் திட்டம், கோவிட்-19 பெருந்தொற்றுக்கு எதிராகப் போராடுவதற்கும், நோயின் பாதிப்பினால் ஏற்பட்ட சிரமங்களுக்கும், இந்த மண்டலத்தில், முதல் குரல் கொடுப்பதாகவும், இந்த நாடுகளுக்கும், இந்தியாவுக்கும் இடையேயான மிகச்சிறப்பான உறவுகளை வலுப்படுத்துவதாகவும் உள்ளது.
நமது மண்டலத்தில் உள்ள அனைவருக்கும் பாதுகாப்பும் வளர்ச்சியும் என்ற பிரதமரின் தொலைநோக்குத் திட்டத்திற்கு ஏற்ப  இந்த மிஷன் சாகர் உள்ளது. தனது அண்டை நாடுகளுடனான உறவுகளுக்கு, இந்தியா அளிக்கும் முக்கியத்துவத்தை, இது எடுத்துக்காட்டுகிறது தற்போதைய உறவுகளை இது மேலும் வலுப்படுத்துகிறது. மத்தியப் பாதுகாப்பு மற்றும் வெளிவிவகார அமைச்சகங்கள், இந்திய அரசின் மற்ற முகமைகள் ஆகியவற்றின் நெருங்கிய ஒத்துழைப்போடு இந்த இயக்கம் மேற்கொள்ளப்பட்டுள்ளது.
மிஷன் சாகர் திட்டத்தின் ஒரு பகுதியாக இந்தியக் கடற்படை கப்பல் கேசரி, மாலத்தீவு மக்களுக்கு, 600 டன் உணவுப்பொருள்கள் அளிப்பதற்காக மாலத்தீவு குடியரசின் மாலே துறைமுகத்துக்குச் செல்லும். இந்தியாவும் மாலத்தீவும், வலுவான, மிகவும் மரியாதைக்குரிய வகையிலான பாதுகாப்பு மற்றும் தூதரக உறவுகள் கொண்ட மிக நெருங்கிய கடல்வழி அண்டை நாடுகள் ஆகும்
குறு சிறு மற்றும் நடுத்தர தொழில் துறை அமைச்சகம்
கோவிட் நெருக்கடியை வெற்றி கொள்வதற்கு அனைத்து தரப்பினரும் ஒருங்கிணைந்த அணுகுமுறையைக் கையாள வேண்டும்: திரு நிதின் கட்கரி
குறு, சிறு, நடுத்தரத் தொழில் நிறுவனங்கள்  துறை, சாலைப் போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரி இன்று தலித் இந்திய தொழில் வர்த்தக சபையின் பிரதிநிதிகளுடன் காணொளி மூலம் கலந்துரையாடினார். தாழ்த்தப்பட்டோர், பழங்குடியினத் தொழில்முனைவோருக்குச் சொந்தமான குறு, சிறு, நடுத்தரத் தொழில் நிறுவனங்களில் ஏற்பட்டுள்ள தாக்கம் பற்றி அப்போது விவாதிக்கப்பட்டது. தங்களுக்கு ஏற்பட்டுள்ள பல்வேறு சவால்கள் பற்றிக் குறிப்பிட்ட வர்த்தக சபையின் பிரதிநிதிகள், இந்தத் துறையைப் பாதுகாப்பதற்கு அரசு அளிக்க வேண்டிய உதவிகள் பற்றி ஆலோசனைகளும் வழங்கினர்.
கோவிட்-19 நோய்த் தொற்று பரவாமல் தடுப்பதற்குத் தேவையான முன்னெச்சரிக்கை நடவடிக்கைகளை, அனைத்துத் தொழில் நிறுவனங்களிலும் மேற்கொள்ள வேண்டும் என்று நிதின் கட்கரி கேட்டுக்கொண்டார். தனிப்பட்ட முழு உடல் பாதுகாப்புக் கவச உடை , முகக் கவச உறைகள், கிருமிநாசினிகளைப் பயன்படுத்துவது குறித்து வலியுறுத்திய அவர், தொழில் வணிகச் செயல்பாடுகளின் போது தனி நபர் இடைவெளி பராமரித்தலைப் பின்பற்ற வேண்டும் என்று அறிவுரை கூறினார்.
வெளிநாடுகளுக்கான ஏற்றுமதிகளை அதிகரிப்பதில் கவனம் செலுத்துமாறு அவர் கேட்டுக்கொண்டார். அதே சமயத்தில், இறக்குமதி செய்யும் பொருள்களுக்கு மாற்றான பொருள்களை உள்நாட்டிலேயே தயாரிக்கும் முயற்சிகளை மேற்கொள்ள வேண்டும் என்றும் அவர் குறிப்பிட்டார். புதுமைச் சிந்தனை, தொழில்முனைவு சிந்தனை, அறிவியல் மற்றும் தொழில்நுட்பம், ஆராய்ச்சித் திறன்களை மேம்படுத்துவதுடன், சிந்தனைகளுக்குச் செயலாக்கம் கொடுத்து புதிய கண்டுபிடிப்புகளாக உருவாக்குதல் ஆகியவற்றில் கவனம் செலுத்த வேண்டும் என்றும் அமைச்சர் வலியுறுத்தினார். சர்வதேசச் சந்தையில் போட்டியிடும் அளவுக்கு வாய்ப்புகளைப் பெறுவதற்கு, தரத்தில் சமரசம் செய்து கொள்ளாமல் குறைந்த செலவில் பொருள்களை உற்பத்தி செய்வதில் கவனம் செலுத்துமாறும் அவர் கேட்டுக்கொண்டார்.
சீனாவில் உள்ள ஜப்பானிய நிறுவனங்கள் அங்கிருந்து வெளியேறி வேறு நாடுகளுக்குச் செல்வதற்கு ஜப்பான் அரசு சிறப்புத் திட்டம் அறிவித்திருப்பதை அமைச்சர் சுட்டிக்காட்டினார். இந்த வாய்ப்புகளை இந்தியாவுக்குக் கொண்டு வருவதற்கு இது ஒரு நல்ல வாய்ப்பாக இருக்கும் என்றும் அவர் தெரிவித்தார்.
பசுமை விரைவு நெடுஞ்சாலை திட்டப் பணிகள் ஏற்கெனவே தொடங்கிவிட்டது என்றும் அவர் தெரிவித்தார். தொழிற்சாலைகள் தொகுப்புப் பகுதிகளில், அதிநவீன தொழில்நுட்ப வசதிகள் கொண்ட சேமிப்புக் கிடங்குகளின் பூங்காக்கள் உள்ள பகுதிகளில் எதிர்கால முதலீடுகளை செய்வதற்கு இது ஒரு வாய்ப்பாக இருக்கும் என்றும் அவர் கூறினார். மெட்ரோ நகரங்கள் அல்லாத பகுதிகளில் தொழிற்சாலைத் தொகுப்புகளின் எல்லைகளை விரிவாக்கம் செய்வதற்கான அவசியம் உள்ளது என்றும், இதில் தொழிற்சாலைகளின் பங்கேற்பு இருக்க வேண்டும் என்றும் அவர் கேட்டுக்கொண்டார்.
கலந்துரையாடலில் பங்கேற்ற பிரதிநிதிகள் அளித்த பரிந்துரைகளில், கடன் திருப்பிச் செலுத்தும் கெடுவை நீட்டித்தல், சரக்கு மற்றும் சேவை வரியில் கூடுதல் விலக்கு, செயல்பாட்டு மூலதனக் கடன் வரம்பை அதிகரித்தல், எளிதில் கடன் கிடைக்கும் வசதி, சிறப்புக் கடன் தொடர்பு மூலதன மானியத் திட்டத்தில் சேவைத் துறையைச் சேர்த்தல், தொழிற்சாலைகளைப் பரவலாக்குதல் உள்ளிட்ட யோசனைகளும் இடம் பெற்றிருந்தன.
(Visitor Counter : 130
மத்திய அமைச்சரவை
மண்டல ஊரக வங்கிகளின் மறு முதலீட்டுத் திட்டத்தை 2019 - 20 வரை நீட்டிக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், மண்டல ஊரக வங்கிகளின் மறு முதலீட்டுத் திட்டத்தை, மேலும் மூன்று ஆண்டுகளுக்கு, அதாவது, 2019 - 20 வரை நீட்டிக்க ஒப்புதல் அளிக்கப்பட்டது. இதன் மூலம் மண்டல கிராமிய வங்கிகள், இடர்பாடு மதிப்பீட்டுடன்கூடிய கையிருப்பு வீதத்தை குறைந்தபட்ச முதலீட்டை ஒன்பது சதவீத அளவுக்கு பராமரிக்க வகைசெய்யப்பட்டுள்ளது.
விளைவுகள்:
வலுவான முதலீட்டு கட்டமைப்பும், இடர்பாடு மதிப்பீட்டுடன் கூடிய குறைந்தபட்ச முதலீட்டு கையிருப்பு விகிதத்தை தேவையான அளவுக்கு பராமரிப்பதன் மூலம், மண்டல ஊரக வங்கிகளின் நிதி நிலைத்தன்மை உறுதி செய்யப்படுவதோடு, கிராமப் பகுதிகளின் கடன் தேவைகளைப் பூர்த்தி செய்வதிலும், உள்ளார்ந்த நிதி சேவையிலும், முக்கியப் பங்கு வகிக்க முடியும்.
விவரம்:
நாட்டில் தற்போது 56 மண்டல ஊரக வங்கிகள் செயல்பட்டு வருகின்றன. 31 மார்ச் 2017 நிலவரப்படி, மண்டல கிராமிய வங்கிகள் ரூ.2,28,599 கோடி அளவுக்கு கடன் வழங்கியுள்ளன. இதில் முக்கியப் பிரிவுகளில் வழங்கப்பட்ட கடன் விவரம் வருமாறு:
|
|
விவரம்
|
|
கடன் தொகை 
|
|
மொத்த கடன்
%
|
|
மொத்த முன்னுரிமைப் பிரிவு கடன் 
|
|
2,05,122
|
|
89.73%
|
|
வேளாண்மை 
|
|
1,54,322
|
|
67.51%
|
|
சிறு&குறு விவசாயிகள் 
|
|
1,02,791
|
|
44.97%

மண்டல ஊரக வங்கிகளில் மறு முதலீடு செய்யும் திட்டம் 2010 -11 நிதியாண்டில் தொடங்கப்பட்டு, 2012-13 மற்றும் 2015-16ஆம் ஆண்டுகளில் இருமுறை நீட்டிக்கப்பட்டது. கடைசியாக, 31.03.2017வரை நீட்டிக்கப்பட்டது. மத்திய அரசின் பங்கான ரூ.1,450 கோடியில் 31 மார்ச் 2017 வரை, மொத்தம் ரூ.1107.20 கோடி, மண்டல கிராமிய வங்கிகளுக்கு விடுவிக்கப்பட்டுள்ளது. எஞ்சிய ரூ.342.80 கோடி, இடர்பாடு மதிப்பீட்டுடன் கூடிய குறைந்தபட்ச முதலீட்டு கையிருப்பு வீதம் ஒன்பது சதவீதத்திற்கும் குறைவாக உள்ள மண்டல கிராமிய வங்கிகளின் மறுமுதலீட்டு ஆதரவுக்காக, 2017-18, 2018-19 மற்றும் 2019-20ஆம் ஆண்டுகளில் வழங்கப்படும்.
மறு முதலீடு தேவைப்படும் மண்டல ஊரக வங்கிகளை அடையாளம் காண்பதும், எவ்வளவு முதலீட்டுத் தொகை வழங்கவேண்டும் என்பதும், நபார்டு வங்கியுடன் கலந்தாலோசித்து முடிவு செய்யப்படும்.
2018-19ஆம் ஆண்டுக்கான பட்ஜெட் உரையில், நிதியமைச்சர் வெளியிட்ட அறிவிப்பு தவிர, வலுவான நிதி கட்டமைப்பை கொண்டுள்ள மண்டல ஊரக வங்கிகள், மத்திய அரசு, மாநில அரசு மற்றும் ஆதரவு வங்கி அல்லாத, வகைகளில் முதலீடு திரட்ட அனுமதிக்கப்படும்.
பின்னணி:
கிராமப்புறங்களை சேர்ந்த சிறு மற்றும் குறு விவசாயிகள், விவசாயத் தொழிலாளர்கள், கைவினைஞர்கள் மற்றும் சிறுதொழில் முனைவோர், விவசாயம், வர்த்தகம், வணிகம், தொழில் மற்றும் உற்பத்தி சார்ந்த பணிகளை மேற்கொள்வதற்கு தேவையான கடன் உள்ளிட்ட வசதிகளை ஏற்படுத்தித் தரும் நோக்குடன், மண்டல ஊரக வங்கிகள் ஏற்படுத்தப்பட்டன. மண்டல ஊரக வங்கிகள் மத்திய அரசு, மாநில அரசு மற்றும் சம்பந்தப்பட்ட ஆதரவு வங்கியின் முறையே 50%, 15% மற்றும் 35% என்ற விகிதாச்சார முதலீட்டில் நடத்தப்படுகின்றன.
==============
(Visitor Counter : 140
பாதுகாப்பு அமைச்சகம்
பாதுகாப்பு அமைச்சர் திரு ராஜ்நாத் சிங், அமெரிக்க பாதுகாப்பு அமைச்சர் திரு லாயிட் ஆஸ்டின் ஆகியோர் புதுதில்லியில் பேச்சு வார்த்தை நடத்தினர்
பாதுகாப்பு அமைச்சர் திரு ராஜ்நாத் சிங், அமெரிக்க பாதுகாப்பு அமைச்சர் திரு லாயிட் ஆஸ்டினுடன் புதுதில்லியில் ஜூன், 5 2023 அன்று இரு தரப்பு பேச்சு வார்த்தை நடத்தினார். இருநாடுகளுக்கிடையேயான பாதுகாப்பு ஒத்துழைப்பு குறித்து இருதரப்பிலும் ஆரோக்கியமான விவாதங்கள் நடைபெற்றன.
இரு நாடுகளின் பாதுகாப்புத்துறை ஸ்டார்ட் -அப் முறைகளில் புதிய முறைகள் மற்றும் ஒத்துழைப்பை மேம்படுத்துவது மற்றும் புதிய தொழில்நுட்பங்களை இணைந்து செயல்படுத்துவதற்கான வழிமுறைகளை கண்டறிவது என முடிவு செய்யப்பட்டது.
அடுத்த சில ஆண்டுகளுக்கு கொள்கை இயக்கத்திற்கு வழிகாட்டும் அமெரிக்கா-இந்தியா பாதுகாப்பு தொழில்துறை ஒத்துழைப்புக்கான வழிவகைகளை அவர்கள் முடிவு செய்தனர். பாதுகாப்பு செயற்கை நுண்ணறிவு மற்றும் விண்வெளி பாதுகாப்பு குறித்து அண்மையில் நடைபெற்ற தொடக்கப் பேச்சுகளை அவர்கள் வரவேற்றனர். இந்தோ- பசிஃபிக் பிராந்தியத்தில் அமைதி மற்றும் ஸ்திர தன்மையைப் பராமரிப்பது, பிராந்திய பாதுகாப்பு குறித்தும் அவர்கள் விவாதித்தனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1929884
AD/IR/RS/GK